สวัสดีค่ะ มีอาการแน่นหน้าอกบ่อยครั้ง และแทบจะเป็นทั้งวัน ต่อละครั้งที่รู้สึกแน่นจนหายใจไม่ออก ต้องพยายามเรอ ออกมาให้ได้ เวลาเรอออกมาจะเป็นลักษณะที่เป็นเป็นก้อนมหญ่ๆออกมาจากคอและเสียงดังมาก ในบางครั้งที่รู้สึกแน่นมากต้องเรอออกมาจนเจ็บคอ เพราะลมที่ออกมามีลักษณะที่เป็นก้อนใหญ่ เป็นโรคกระเพาะอาหารค่ะ
สวัสดีค่ะ การวินิจฉัยที่เป็นไปได้-กรดไหลย้อน-กระเพาะอาหารอักเสบ หรือมีแผลในกระเพาะอาหาร-เนื้องอกที่กระเพาะอาหาร อาจทำให้จุกท้องเรื้อรัง กินได้น้อย น้ำหนักลดถ้าเรอมาก มีเรอเปรี้ยว แสบร้อนกลางอกจนมาถึงคอร่วมด้วย จะนึกถึงกรดไหลย้อนมากที่สุดกรดไหลย้อน เป็นภาวะที่กรดหรือน้ำย่อยในกระเพาะไหลย้อนกลับมาในหลอดอาหาร จนทำให้เกิดการอักเสบของหลอดอาหาร โดยผู้ป่วยจะรู้สึกแสบร้อนกลางอก เรอเปรี้ยว แน่นอก จุกคอ มีน้ำรสเปรี้ยวหรือขมไหลย้อนขึ้นมาในปากและคอ ไปจนถึงกลืนอาหารได้ลำบาก คลื่นไส้การดูแลตัวเองเบื้องต้น เน้นการปรับพฤติกรรมเช่น รับประทานอาหารในปริมาณที่พอดี ควบคุมน้ำหนักให้อยู่ในเกณฑ์ปกติ ไม่ควรเข้านอนทันทีหลังรับประทานอาหาร รับประทานอาหารอ่อนๆรสไม่จัดมาก งดชา กาแฟ เป็นต้น ร่วมกับรับประทานยาลดกรดในกระเพาะอาหารหากมีอาการเจ็บแน่นอกมาก ถ่ายดำ ถ่ายเป็นเลือด อาเจียนมากหรืออาเจียนเป็นเลือดร่วมด้วย แนะนำให้รีบไปพบแพทย์